Eija-Liisa Ahtila

**Eija-Liisa Ahtila** (Hämeenlinna, Finlandia, 1959ko abuztuaren 6a) finlandiar argazkilari eta bideoartista da. Helsinkin bizi eta lan egiten du.

## Biografia 
Pintura ikasi zuen Helsinkiko Unibertsitateko Free Art of School-en (1980-1985) eta Londresko London College of Printing-en (1990-1991). Azkenik, Los Angelesko American Film Institute-n espezializatu zen (1994-1995).

## Ibilbide artistikoa 
1998an, Eija-Liisa Ahtilak Manifesta-ren bigarren edizioan hartu zuen parte. *Consolation Service* bideo polisemikoa, Veneziako 51. Biurtekoan (1999) saritu zuten, eta haren bidez ilusio zinematografikoa deseraikitzea planteatu zuen. 2000. urtean Vincent Award saria irabazi zuen. 2002an, Tate Modern-en egin zuen erakusketa, 2006an Moma-n *The Wind* pantaila anitzeko instalazioa erakutsi zuen. Urte berean, 2006an, Mundi Prize arteak irabazi zituen Cardiffen eta Galesen. 2009an, *Where is Where?* historiak errealitateari buruzko iritziari nola eragiten dion kontatzen du.

Bere lana kontzeptualki antolatuta dago irudiaren, hizkuntzaren, narratibaren eta espazioaren eraikuntzaren inguruan. Hizkuntza zinematografikoa erabiliz, Ahtilak formatu handiko instalazioak sortu ditu, kanal askotako proiekzioekin. Haren proposamenak hautsi egiten du ikuspegi zinematografikoaren tradizioa, eta hainbat espazio eta denborarekin batera  esperientzia bat eraikitzen du.

Eija-Liisa Ahtilak maitasunari, sexuari, jeloskortasunari, haserreari, zaurgarritasunari eta adiskidetzeari edo nortasuna eratzeari eta suntsitzeari buruzko gaiak jorratzen ditu. Bere argazki-serieetan, historiak protagonismo handia hartzen du, berak “giza drama” deiturikoak. Benetako edo fikziozko gertakarien ikerketan oinarritutako istorioak dira. Ekoizpenean, “bestetasuna” oso presente dago, niaren eta bestearen arteko muga. Lan askotan, ahultasun psikologiko handiko uneetan harrapatutako gizabanakoen buruan nahastera gonbidatzen dute ikuslea.

Bere lana kontinente guztietan erakutsi du: Londresko Tate Modern, Guggenheim Bilbao Museoan, Japoniako The Tokyo Opera City Art Gallery edo Caceresko Helga Arte Garaikideko Museoa.

## Lanak 
### Instalazioak 
### Eskulturak 
### Argazki-serieak 
### Marrazkiak 
* Anthropomorphic Exercises on Film (2011), protagonistak izeia bat duen marrazki-seriea.

## Sariak eta aintzatespenak 
* 2013, Categoría Art Lab saria, Festival Internazionale del Cinema d’Arte, Milan, Italia (Lana: *The Annunciation*)
* 2012, Europako Film Onenaren Saria, International Short Film Festival Oberhausen, Alemania (Lana: *The Annunciation*)
* 2009, Arteen Akademikoa, Helsinki, Finlandia
* 2008, The Prince Eugen Medal for outstanding artistic achievement, Stockholm, Suedia
* 2006, Artes Mundi, Wales International Visual Arts Prize, Cardiff, Erresuma Batua
* 2005, Pro Finlandia Medal, Order of the Lion of Finland, Helsinki, Finlandia
* 2002, Great Prize Fiction, Vila do Conde International Short Film Festival, Portugal (Lana: *Love is a Treasure*)
* 2002, Fikzio Onena, Kettupäivät Film Festival, Helsinki, Finlandia (Lana: *Love* is a Treasure)
* 2002, Produkzio Onena, National Council for Audiovisual Arts, Helsinki, Finlandia
* 2000, Europako Arte Garaikideko Vicent Van Gogh Biurteko Saria, Maastricht, Herbehereak
* 2000, Coutts Contemporary Art Foundation Award, Zurich, Suitza
* 2000, Film labur nordiko onena, Nordisk Panorama, Bergen, Norway (Lana: *Consolation Service*)
* 2000, Finlandiako Tampere Film Laburren Nazioarteko Jaialdiaren Saria (Lana: *Consolation Service*)
* 2000, ekoizpen onena, National Council for Audiovisual Arts, Helsinki, Finlandia
* 1999, ohorezko aipamena Veneziako 48. Biennalean, Italian (Lana: *Consolation Service*)
* 1999, ekoizpen onena, National Council for Audiovisual Arts, Helsinki, Finlandia
* 1998, Edstrand Art Prize, Malmö, Suedia
* 1998, nazioarteko lehiaketa, VIPER International Festival for Film and New Media, Basel, Suitza (Lana: *Today*)
* 1998, Artista femeninoa, Videonale, Bonn, Alemania (Obra: *Today*)
* 1997, Epaimahaiaren Ohorezko Aipamena, International Short Film Festival Oberhausen, Alemania (Lana: *Today*)
* 1997, Finlandiako Tampereko Film Laburren Nazioarteko Jaialdiaren Saria (Lana: *Today*)
* 1997, AVEK kultura auidiobialaren aldaketan izandako lorpen garrantzitsuengatik, Helsinki, Finlandia
* 1997, nazioarteko lehiaketako filmik onena Nazioarteko Zinemaldian, Basel, Suitza (*If 6 was 9*)
* 1993, Produkzio Onena, National Council for Audiovisual Arts, Helsinki, Finlandia
* 1990, urteko artista gazte onena, Tampere, Finlandia

## Erreferentziak 
## Kanpo estekak 
* Artistaren orrialde ofiziala
* *The Guardian* review of Tate Modern show
* *ArtForum* review of Tate Modern show
* *New York Times* review of The *Wind* in MoMA